CELEX: 62015TA0339
Language: sl
Date: 2018-04-16 00:00:00
Title: Zadeve od T-339/15 do T-343/15: Sodba Splošnega sodišča z dne 16. aprila 2018 – Polski Koncern Naftowy Orlen/EUIPO (Oblika bencinskega servisa) (Znamka Evropske unije — Prijava tridimenzionalnih znamk Evropske unije — Oblika bencinskega servisa — Absolutni razlog za zavrnitev — Razlikovalni učinek — Člen 65(4) Uredbe (ES) št. 207/2009 (postal člen 72(1) Uredbe (EU) 2017/1001) — Akt, s katerim je bilo v celoti ugodeno predlogom tožeče stranke — Odločba odbora za pritožbe o vrnitvi zadeve — Zavezujoča narava obrazložitve odločbe o vrnitvi zadeve — Dopustnost — Obveznost obrazložitve)

4.6.2018   
            
            
               SL
            
            
               Uradni list Evropske unije
            
            
               C 190/22
            
         Sodba Splošnega sodišča z dne 16. aprila 2018 – Polski Koncern Naftowy Orlen/EUIPO (Oblika bencinskega servisa)
   (Zadeve od T-339/15 do T-343/15) (1)
   
   ((Znamka Evropske unije - Prijava tridimenzionalnih znamk Evropske unije - Oblika bencinskega servisa - Absolutni razlog za zavrnitev - Razlikovalni učinek - Člen 65(4) Uredbe (ES) št. 207/2009 (postal člen 72(1) Uredbe (EU) 2017/1001) - Akt, s katerim je bilo v celoti ugodeno predlogom tožeče stranke - Odločba odbora za pritožbe o vrnitvi zadeve - Zavezujoča narava obrazložitve odločbe o vrnitvi zadeve - Dopustnost - Obveznost obrazložitve))
   (2018/C 190/40)
   Jezik postopka: poljščina
   
      Stranki
   
   
      Tožeča stranka: Polski Koncern Naftowy Orlen SA (Płock, Poljska) (zastopniki: M. Siciarek, J. Rasiewicz in M. Kaczmarska, odvetniki)
   
      Tožena stranka: Urad Evropske unije za intelektualno lastnino (zastopnika: A. Folliard–Monguiral in E. Sliwinska, agenta)
   
      Predmet
   
   Pet pritožb vloženih zoper odločbe petega odbora za pritožbe EUIPO z dne 2. aprila 2015 (zadeve R 2245/2014-5, R 2247/2014-5, R 2248/2014-5, R 2249/2014-5 in R 2250/2014-5) v zvezi z zahtevami za registracijo tridimenzionalnih znakov, sestavljenih iz oblike bencinskega servisa, kot znamk Evropske unije.
   
      Izrek
   
   
               1.
            
            
               Zadeve od T-339/15 do T-343/15 se združijo za izdajo sodbe.
            
         
               2.
            
            
               Tožbe se zavržejo kot nedopustne za proizvode in storitve, ki niso del običajnega nabora izdelkov bencinskih servisov (letalsko gorivo, naftni koks, ksileni in veleprodaja goriva).
            
         
               3.
            
            
               Odločbe petega odbora za pritožbe Urada Evropske unije za intelektualno lastnino (EUIPO) z dne 2. aprila 2015 (zadeve R 2245/2014-5, R 2247/2014-5, R 2248/2014-5, R 2249/2014-5 in R 2250/2014-5) se razveljavijo za proizvode in storitve, ki niso del običajnega nabora izdelkov bencinskih servisov (letalsko gorivo, naftni koks, ksileni in veleprodaja goriva) in ki so zajeti s prijavljenimi znamkami.
            
         
               4.
            
            
               EUIPO se naloži plačilo lastnih stroškov in štiri petine stroškov družbe Polski Koncern Naftowy Orlen SA, zadnjenavedeni družbi pa se naloži plačilo petine lastnih stroškov.
            
         
      (1)  UL C 279, 24.8.2015.